ᱠᱮᱢᱵᱳᱰᱤᱭᱟ

ᱠᱮᱢᱵᱳᱰᱤᱭᱟᱥᱮ ᱠᱟᱢᱯᱩᱪᱤ ᱠᱷᱚᱢᱮᱨ : កម្ពុជា; ᱯᱷᱨᱮᱸᱪ: Cambodge), ᱚᱯᱷᱤᱥᱤᱭᱟᱞ the Kingdom of Cambodia (Khmer: ព្រះរាជាណាចក្រកម្ពុជា; ᱯᱷᱨᱮᱸᱪ: Royaume du Cambodge), ᱫᱚ ᱠᱚᱧᱮ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢ ᱠᱟᱱᱟ᱾ ᱠᱮᱢᱵᱳᱰᱤᱭᱟ ᱧᱩᱛᱩᱢ ᱫᱚ ᱤᱝᱨᱮᱡᱤ Cambodia ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱡᱟᱸᱦᱟᱸ ᱨᱮᱱᱟᱜ ᱯᱷᱮᱰᱟᱛ ᱫᱚ ᱦᱩᱭᱩᱜ ᱠᱟᱱᱟ ᱠᱷᱚᱢᱮᱨ ᱯᱟᱹᱨᱥᱤ ᱨᱮᱱᱟᱜ ᱯᱨᱚᱛᱮᱦ ᱠᱚᱢᱯᱩᱪᱤᱭᱟ (ប្រទេសកម្ពុជា) ᱠᱟᱛᱷᱟ ᱠᱷᱚᱡ᱾ ᱱᱚᱣᱟ ᱫᱤᱥᱟᱹᱢ ᱫᱚ ᱠᱟᱢᱯᱩᱪᱤᱭᱟ ᱧᱩᱛᱩᱢ ᱛᱮᱦᱚᱸ ᱠᱚ ᱵᱟᱰᱟᱭ ᱜᱮᱭᱟ᱾ᱠᱷᱚᱢᱮᱨ ᱯᱟᱹᱨᱥᱤ ᱨᱮᱱᱟᱜ ᱥᱨᱳᱠ ᱠᱷᱚᱢᱟᱭ (ស្រុកខ្មែរ) ᱥᱮ ᱠᱷᱚᱢᱮᱨ ᱫᱤᱥᱟᱹᱢ ᱦᱤᱥᱟᱹᱵᱛᱮ ᱦᱚᱸ ᱠᱚ ᱵᱟᱰᱟᱭ ᱜᱮᱭᱟ᱾ ᱯᱷᱚᱱᱚᱢ ᱯᱮᱱ ᱫᱚ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱡᱚᱛᱚ ᱠᱷᱚᱡ ᱞᱟᱹᱴᱩ ᱥᱚᱦᱚᱨ ᱠᱟᱱᱟ᱾

 ᱱᱟᱜᱟᱢ 
ᱥᱮᱫᱟᱭ ᱠᱷᱚᱱᱜᱮ ᱠᱮᱢᱵᱳᱰᱤᱭᱟ ᱨᱮ ᱨᱟᱡᱽᱟᱨᱤ ᱪᱟᱹᱞᱩ ᱛᱟᱸᱦᱮᱸᱠᱟᱱᱟ᱾ ᱑᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱜᱮ ᱠᱮᱢᱵᱳᱰᱤᱭᱟ ᱠᱷᱚᱢᱮᱨ ᱡᱟᱹᱛᱤᱨᱮᱱ ᱟᱝᱠᱚᱨ ᱥᱟᱢᱨᱟᱡᱡᱚ ᱨᱮᱱᱟᱜ ᱢᱩᱬᱩᱛ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾ ᱟᱝᱠᱚᱨ ᱥᱟᱢᱨᱟᱡᱡᱚ ᱖᱐᱐ ᱥᱮᱨᱢᱟ ᱫᱷᱟᱹᱵᱤᱡ ᱠᱚᱧᱮ-ᱥᱟᱢᱟᱝ ᱮᱞᱟᱠᱟ ᱨᱮ ᱯᱟᱥᱱᱟᱣ ᱟᱠᱟᱱ ᱛᱟᱸᱦᱮᱸᱠᱟᱱᱟ᱾ ᱑᱘᱖᱓ ᱠᱷᱚᱱ ᱑᱙᱕᱓ ᱥᱮᱨᱢᱟ ᱫᱷᱟᱹᱵᱤᱡ ᱱᱚᱣᱟ ᱫᱚ ᱯᱷᱚᱨᱟᱥᱤ ᱯᱨᱳᱴᱮᱠᱴᱚᱨᱮᱴ ᱛᱟᱸᱦᱮᱸᱠᱟᱱᱟ᱾ ᱑᱙᱗᱐ ᱥᱮᱨᱢᱟ ᱨᱮ ᱨᱟᱡᱽ ᱛᱚᱱᱛᱨᱚ ᱡᱟᱜᱟ ᱨᱮ ᱯᱨᱚᱡᱟᱛᱚᱱᱛᱨᱚ ᱵᱮᱱᱟᱣ ᱮᱱᱟ᱾ ᱟᱨ ᱑᱙᱗᱕ ᱥᱮᱨᱢᱟ ᱨᱮ ᱢᱤᱫᱴᱮᱱ ᱱᱟᱣᱟ ᱥᱚᱨᱠᱟᱨ ᱠᱷᱚᱢᱛᱟᱨᱮᱭ ᱦᱮᱡ ᱮᱱᱟ᱾ ᱑᱙᱗᱙ ᱥᱮᱨᱢᱟ ᱨᱮ ᱞᱟᱦᱟᱛᱮᱱᱟᱜ ᱥᱚᱨᱠᱟᱨ ᱚᱪᱚᱜ ᱠᱟᱛᱮ ᱱᱟᱣᱟ ᱥᱚᱨᱠᱟᱨ ᱟᱵᱟᱨ ᱠᱳ ᱛᱮᱭᱟᱨ ᱠᱮᱫᱟ᱾ ᱑᱙᱘᱙ ᱥᱮᱨᱢᱟ ᱨᱮ ᱱᱚᱣᱟ ᱫᱤᱥᱟᱹᱢ ᱥᱚᱢᱟᱡᱽᱛᱚᱱᱛᱨᱚ ᱵᱟᱹᱜᱤ ᱠᱟᱛᱮ ᱑᱙᱙᱓ ᱥᱮᱨᱢᱟ ᱨᱮ ᱨᱟᱡᱽ ᱛᱚᱱᱛᱨᱚ ᱫᱚᱲᱦᱟᱛᱮᱭ ᱟᱹᱜᱩ ᱨᱩᱣᱟᱹᱲ ᱠᱮᱫᱟ᱾ 

 ᱚᱛᱱᱚ 
ᱠᱚᱢᱵᱳᱰᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱑᱘᱑,᱐᱓᱕ ᱠᱤᱢᱤ2 ᱾ ᱱᱚᱣᱟ ᱫᱤᱥᱟᱹᱢ ᱮᱛᱚᱢ-ᱥᱟᱢᱟᱝ ᱥᱮᱡ ᱞᱟᱣᱚᱥ, ᱥᱟᱢᱟᱝ ᱟᱨ ᱠᱚᱧᱮ-ᱥᱟᱢᱟᱝ ᱥᱮᱡ ᱵᱷᱤᱭᱮᱛᱱᱟᱢ, ᱯᱟᱪᱷᱮ ᱟᱨ ᱮᱛᱚᱢ-ᱯᱟᱪᱷᱮ ᱥᱮᱡ ᱛᱷᱟᱭᱞᱮᱱᱰ ᱟᱨ ᱠᱚᱧᱮ-ᱯᱟᱪᱷᱮ ᱥᱮᱡ ᱛᱷᱟᱭᱞᱮᱱᱰ ᱩᱯᱳ ᱫᱚᱨᱮᱭᱟ ᱢᱮᱱᱟᱜᱼᱟ᱾

 ᱨᱟᱡᱽ ᱟᱹᱨᱤ 
ᱠᱮᱢᱵᱳᱰᱤᱭᱟ ᱨᱮᱱᱟᱜ ᱨᱟᱡᱽ ᱟᱹᱨᱤ ᱫᱚ ᱥᱚᱝᱥᱚᱫᱤᱭᱳ ᱨᱮᱦᱚᱸ ᱨᱟᱡᱽ ᱛᱚᱱᱚᱛᱨᱚ ᱞᱮᱠᱟ ᱛᱮᱭᱟᱨ ᱟᱠᱟᱱᱟ᱾ ᱨᱟᱡᱟ ᱥᱮ ᱨᱟᱹᱱᱤ ᱜᱮ ᱫᱤᱥᱟᱹᱢ ᱨᱮᱱ ᱢᱩᱬᱩᱛ ᱠᱟᱱᱟᱭ᱾ ᱥᱚᱨᱠᱟᱨ ᱨᱮᱱ ᱢᱩᱬᱩᱛ ᱠᱟᱱᱟᱭ ᱯᱨᱚᱫᱷᱟᱱᱢᱳᱱᱛᱨᱤ᱾ ᱫᱤᱥᱟᱹᱢ ᱨᱮᱱᱟᱜ ᱡᱚᱛᱚ ᱥᱟᱥᱚᱱ ᱠᱷᱚᱢᱚᱛᱟ ᱥᱚᱨᱠᱟᱨ ᱪᱮᱛᱟᱱ ᱢᱮᱱᱟᱜᱼᱟ᱾ ᱟᱨ ᱟᱹᱭᱤᱱ ᱠᱟᱹᱱᱩᱱ ᱫᱚ ᱟᱹᱭᱤᱱ ᱥᱚᱵᱷᱚ ᱪᱮᱛᱟᱱ ᱢᱮᱱᱟᱜᱼᱟ᱾

 ᱯᱟᱹᱨᱥᱤ 
ᱠᱮᱢᱵᱳᱰᱤᱭᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱠᱷᱚᱢᱮᱨ ᱟᱨ ᱯᱷᱚᱨᱟᱥᱤ᱾ ᱠᱷᱚᱢᱮᱨ ᱯᱟᱹᱨᱥᱤ ᱫᱚ ᱢᱚᱱ ᱠᱷᱚᱢᱮᱨ ᱚᱲᱟᱜ ᱨᱮᱱᱟᱜ ᱯᱨᱚᱴᱚ-ᱚᱥᱴᱨᱚᱞᱚᱭᱮᱰ ᱜᱷᱟᱸᱨᱚᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ᱾ ᱱᱮᱛᱚᱨ ᱱᱟᱦᱟ ᱨᱮᱫᱚ ᱤᱝᱨᱮᱡᱤ ᱦᱚᱸ ᱟᱹᱰᱤ ᱛᱮᱜ ᱜᱮ ᱠᱚ ᱵᱮᱵᱷᱟᱨ ᱫᱟ᱾ ᱱᱚᱸᱰᱮᱱᱟ ᱰᱟᱦᱟᱨ ᱨᱮᱱᱟᱜ ᱪᱤᱱᱦᱟᱹ ᱩᱫᱩᱜ ᱠᱚ ᱫᱚ ᱠᱷᱚᱢᱮᱨ ᱟᱨ ᱤᱝᱨᱮᱡᱤ ᱵᱟᱱᱟᱨ ᱯᱟᱹᱨᱥᱤ ᱛᱮ ᱢᱮᱱᱟᱜᱼᱟ᱾

 ᱟᱨᱦᱚᱸ ᱧᱮᱞᱢᱮ 

Index of Cambodia-related articles
Outline of Cambodia


 ᱵᱟᱨᱦᱮ ᱡᱚᱱᱚᱲ 


 Cambodia from UCB Libraries GovPubs

 Cambodia profile from the BBC News
 Cambodia at Encyclopædia Britannica
 Cambodia – Traveling the far east


 Key Development Forecasts for Cambodia from International Futures

Government
 King of Cambodia, Norodom Sihanouk Official website of former King Norodom Sihanouk 
  Official Royal Government of Cambodia Website (English Version)
 Ministry of Foreign Affairs and International Cooperation
 Ministry of Tourism

Civil Society
 Cooperation Committee for Cambodia (CCC)
 Cambodian Human Rights and Development Association (ADHOC)
 Cambodian Center for Human Rights (CCHR)
 Cambodian League for the Promotion and Defense of Human Rights (LICADHO)
 Action IEC Working For Cambodian Community Education Through Media and Culture
 Freedom in the World 2011: Cambodia
 Freedom of the Press 2011: Cambodia

 ᱥᱟ.ᱠᱷᱭᱟ.ᱛ

ᱛᱷᱚᱠ:ᱫᱤᱥᱟᱹᱢ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ